hotchpotch/miracl-hf-unified huggingface dataset:
Tivoli Sariola
Tivoli Sariola on keravalainen perheyritys. Alkuaikoina tivolilla oli lähinnä sirkusesityksiä, joissa he käyttivät myös eläimiä. Myöhemmin sirkusesitysten tilalle tulivat erilaiset huvilaitteet, joista Sariola nykyään tunnetaan. Osittain syynä olivat uudet säädökset, jotka kielsivät sirkuseläinten jatkuvan kuljetuksen.
Tivoli Sariola on kiertävä tivoli, joka aloittaa kiertueensa keväällä kotipaikastaan Keravalta, jatkaa siitä Lahteen, kiertää ympäri Suomea kesän ja palaa syksyllä takaisin kotipaikkakunnallensa.
Jo vuosien ajan Tivoli Sariolassa on esiintynyt ilma-akrobatiaryhmä Kaiser. Ryhmään kuuluu nykyään veljekset Ladia Junior Kaiser ja Viktor Kaiser. Heillä on ollut tapana kävellä 26 metriä korkean maailmanpyörän päällä ilman turvaköysiä yms. He jopa istuvat huipulla tuolilla, ajavat yksipyöräisellä ja kävelevät sokkona. He myös kävelevät Waltzer-laitteen lattialla ja antavat vaunuille vauhtia.
Dario Argento
Dario Argento (s. 7. syyskuuta 1940 Rooma, Italia) on italialainen elokuvaohjaaja, -käsikirjoittaja ja -tuottaja. Parhaiten hänet tunnetaan kauhuelokuvista ja gialloista.
Argenton ura alkoi vuonna 1970 "Kuoleman lintu" -elokuvan myötä. Tunnetuimmat teoksensa hän on tehnyt 1970-luvulla, kuten "Verenpunainen kauhu" (1975) ja "Suspiria – tappavat huokaukset" (1977).
Argenton kultakauteen lasketaan usein kuuluvan kuusi elokuvaa: "Profondo Rosso" (1975), "Suspiria" (1977), "Inferno 80" (1980), "Pelkoa ei voi paeta" (1982), "Phenomena" (1985) ja "Opera" (1987).
Itse ”jännityksen mestari” Alfred Hitchcock antoi nuorelle ohjaajakyvylle tunnustusta kommentoimalla Argenton "Verenpunainen kauhu" -elokuvaa sanoin: ”Tämä nuori italialaiskaveri alkaa huolestuttaa minua.” Vuonna 2005 Argento ohjasi Hitchcockin teoksista kertovan televisioelokuvan.
Argento on merkitty myös yhdeksi Sergio Leonen ohjaaman ja käsikirjoittaman spagettiwestern-klassikon "Huuliharppukostajan" käsikirjoittajista.
Dario Argenton tytär on näyttelijä-ohjaaja Asia Argento, joka näytteli naispääosaa Dario Argenton elokuvissa "Trauma" (1993), "Stendhal-syndrooma" (1996), "Oopperan kummitus" (1998) ja "La Terza madre" (2007).
David Zucker
David Zucker (16. lokakuuta 1947, Milwaukee, Wisconsin, Yhdysvallat) on yhdysvaltalainen elokuvaohjaaja ja -tuottaja.
Yhdessä veljensä Jerry Zuckerin ja Jim Abrahamsin kanssa Zucker ryhtyi työstämään vuonna 1980 elokuvaa "Airplane!", jonka kolmikko ohjasi, käsikirjoitti ja tuotti yhdessä. Yhteistyötä jatkui aina 1990-luvulle saakka, jolloin jokainen lähti soolouralle.
David Zucker tunnetaan erityisesti elokuvien "Mies ja alaston ase" (osat I ja II), "Pomon tytär", "Scary Movie 3", "Scary Movie 4" ja "Scary Movie 5" ohjaajana.
Jerry Zucker
Jerry Zucker (s. 11. maaliskuuta 1950, Milwaukee, Wisconsin, Yhdysvallat) on ZAZ-kolmikon (David Zucker, Jim Abrahams, Jerry Zucker) nuorin jäsen. Yhdessä he ovat luoneet useita 1980- ja 1990-luvun klassikkokomedioita. Muun muassa "Hei, me lennetään!" ja "Mies ja alaston ase" ovat heidän luomuksiaan.
1990-luvun alussa kolmikko lähti soolourille. Jerry Zucker ohjasi ensimmäisenä elokuvan "Näkymätön rakkaus" (1990), jota hänen veljensä David Zucker parodioi elokuvassaan "Mies ja alaston ase 2½". Parodioitu tai ei, mutta "Näkymätön rakkaus" oli vuoden suurimpia menestyksiä: maailmanlaajuiset lipputulot yli 500 miljoonaa dollaria. Zuckerin tulevaisuus ohjaajana oli turvattu, mutta hän päätti pitää taukoa, ja seuraava ohjaus valmistui vasta vuonna 1995, kun "Lancelot – ensimmäinen ritari" sai ensi-iltansa tähtinään Sean Connery ja Richard Gere. Tällä kertaa Zuckerin ohjaustyö karahti kiville. Vasta vuonna 2001 hän teki seuraavan ohjauksensa, komedian "Rottaralli".
Jerry Zucker on naimisissa tuottaja Janet Zuckerin kanssa.
Vic Rattlehead
Vic Rattlehead on thrash metal-yhtye Megadethin maskotti, jonka yhtyeen perustaja Dave Mustaine alun perin loi. Vic on luurankomainen hahmo, joka ilmentää fraasia "älä näe pahaa, älä kuule pahaa, älä puhu pahaa." Hahmon silmät ovat peitetty pulteilla kiinnitetyllä metallisella visiirillä, suu salvattu koukuilla sekä korvat peitetty metallisilla hupuilla. Vic ei kuitenkaan esiinny joka levyn kannessa, ja 90-luvulla julkaistiin neljä levyä ilman Vicin esiintymistä etukannessa.
Dave Mustaine on myöhemmin myös paljastanut, että hän aikoi alun perin ottaa tatuoinnin Vic Rattleheadista.
Yhtyeen debyyttialbumi "Killing Is My Business... And Business Is Good!" sisältää kappaleen nimeltä "The Skull Beneath the Skin", jossa Vic Rattlehead kuvataan kokonaisuudessa. Kappaleen sanoissa kuvataan Vicin kasvoja näin:
Suom.
Samaan tapaan kuin Eddie Iron Maidenin konserteissa, Vic on joissain tapauksissa tullut lavalle liikkuvana ja täysikokoisena.
Philippe Bugalski
Philippe Bugalski (12. kesäkuuta 1963 Cusseton – 10. elokuuta 2012 Vichy) oli ranskalainen rallikuljettaja. Hän voitti vuonna 1999 sensaatiomaisesti Korsikan ja Katalonian rallin kaksivetoisella Citroenilla vaikka kisassa oli WRC-autoja. Bugalski ajoi myös kilpaa Citroën Xsara WRC:llä ja toimi tallin testikuskina. Viimeisen WRC-kisansa hän ajoi vuonna 2003 Kataloniassa, mutta testasi tallille myös tämän jälkeen, ajaen mm. Citroën C4 WRC:tä. Aktiiviuransa jälkeen Bugalski osallistui historic-ralleihin ja toimi myös belgialaisen Thierry Neuvillen tukijana. Hän osti vuonna 2009 Automeca-nimisen rallipajan, jonka suojissa Neuville aloitteli uraansa.
Bugalski menehtyi kotonaan tapaturmaisessa putoamisonnettomuudessa vuonna 2012.
Gilles Panizzi
Gilles Panizzi (s. 19. syyskuuta 1965) on ranskalainen uransa lopettanut ralliautoilija. Panizzin kartturina toimi pitkän aikaa hänen veljensä Herve Panizzi. Panizzi ajoi ensimmäisen MM-rallivoittonsa vuonna 2000 Korsikalla ja otti toisen heti perään San Remossa. Myöhemmin Panizzi voitti useampia asfalttikisoja autonaan Peugeot 206 WRC. Kaudella 2006 Panizzi ajoi Skodan yksityistallissa, mutta turhauduttuaan auton kilpailukyvyttömyyteen Panizzi lähti ja hänen tilalleen tuli Harri Rovanperä. Saman kauden aikana Panizzi testasi Peugeot'n uutta Super 2000 -luokan ralliautoa.
Vuonna 2008 Panizzi ilmoitti lopettavansa moottoriurheilu-uransa.
Hal B. Wallis
Hal B. Wallis (14. syyskuuta 1898 Chicago, Illinois, Yhdysvallat – 5. lokakuuta 1986 Rancho Mirage, Kalifornia, Yhdysvallat) oli yhdysvaltalainen elokuvatuottaja. Wallis tuotti uransa aikana yli 400 elokuvaa. Hän oli 14 kertaa Oscar-ehdokkaana, sai yhden Oscarin ja kaksi Irving Thalbergin nimeä kantavaa erikois-Oscaria.
Hal Wallis lopetti koulunkäynnin 14-vuotiaana auttaakseen perhettään elannon hankkimisessa. Hän kokeili onneaan erilaisissa työtehtävissä, muun muassa kaupparatsuna, kaupaten sähkölämmittimiä Yhdysvaltojen keskilännessä. Äidin sairastuttua perhe muutti lämpimämpään ilmastoon Los Angelesiin. Hal, joka oli aina ollut elokuvien ystävä, onnistui myyntimiehentaidoillaan puhumaan teatteriketjunomistajan ympäri ja pääsi Garrick-elokuvateatterin hoitajaksi.
Teatterihoitajana hän tutustui Warnerin veljeksiin, jotka palkkasivat hänet 1923 Warner Brosin pr-osastolle töihin. Kolmessa kuukaudessa Wallis oli jo kohonnut osaston johtajaksi. Sam Warnerin kuoltua Jack Warner tarvitsi itselleen uuden oikean käden ja luottomiehen, ja hän tarjos Wallisille tuottajanpaikkaa. Wallisin tuotannossa syntyi 1930-luvun alussa muun muassa sellaiset merkkiteokset kuin "Little Caesar", "I Am a Fugitive From Chain Gang", "Gold Diggers of 1933" ja "Footlight Parade".
Darryl F. Zanuckin lähdettyä Warnerilta 1933 perustamaan omaa tuotantoyhtiötään Wallisista tuli Warnerin tuotannonjohtaja. Seuraavien seitsemän vuoden aikana Wallis valvoi 371 filmin tuotannon ja nosti tuona ajanjaksona studion voitot 700-kertaisiksi. Wallisin käsissä Warnerilla muovautuivat myös sellaiset filmitähdet kuin James Cagney, Bette Davis, Humphrey Bogart, Errol Flynn ja Olivia de Havilland.
Tuottajan ja studiopomon välillä oli jatkuvaa kitkaa, sillä Wallis joutui aina hyväksyttämään ideansa Warnerilla, jonka käsitykset elokuvanteosta eivät aina olleet samoilla linjoilla tuottajansa näkemyksien kanssa. Warner oli myös tietoinen, että yhtiön suuri menestys oli lähes yksinomaa Wallisin ansiota, ja tämä hieman nakersi suuren johtajan omanarvontuntoa. Vuonna 1941 Wallisin sopimuksen umpeuduttua hän neuvotteli Warnerin kanssa uuden nelivuotisen sopimuksen ja siirtyi itsenäiseksi tuottajaksi. Warner tarjosi työtilat ja vastasi taloudellisesta puolesta, mutta Wallis sai täyden vapauden elokuvallisten valintojen suhteen.
Uudesta sopimuksesta huolimatta asiat eivät Wallisin ja Warnerin välillä sujuneet Warnerin jatkuvasti hiillostaessa tähtituottajaansa. Viimeinen pisara Wallisille oli, kun Jack Warner kävi tuottajan sijasta pokkaamassa "Casablancan" Oscarin vuoden parhaasta elokuvasta. Runsaassa kuukaudessa Wallis järjesti itsensä vapaaksi Warnerista ja siirtyi itsenäiseksi tuottajaksi Paramountille, jossa hän loi vieläkin menestyksekkäämmän uran. Hän tuotti muun muassa elokuvat "The Strange Love of Martha Ivers", "Valitan, väärä numero!", "Tatuoitu ruusu", "Gunfight at the O.K. Corral" ja "Rainmaker". Wallisin löytöjä olivat muun muassa näyttelijät Jerry Lewis, Dean Martin, Kirk Douglas, Burt Lancaster, Lizabeth Scott ja Elvis Presley.
FC Zürich
FC Zürich on sveitsiläinen jalkapalloseura Zürichin kaupungista. Se voitti Sveitsin mestaruuden vuonna 2006 dramaattisesti kaatamalla sarjajohtaja FC Baselin sarjan viimeisellä kierroksella vieraissa maalein 1–2. Ottelun voittomaali syntyi kolmannella lisäaikaminuutilla, ottelun käytännössä viimeisestä hyökkäyksestä. Tämä oli seuran ensimmäinen mestaruus 25 vuoteen. Historiansa aikana FCZ on voittanut 12 Sveitsin mestaruutta ja kymmenen Sveitsin cupmestaruutta. Joukkueen verivihollisia ovat niin ikään Zürichistä tuleva Grasshopper sekä baselilainen joukkue FC Basel.
Kaudella 2015–2016 Zürich putosi Sveitsin pääsarjasta ensimmäistä kertaa 26 vuoteen. Kaksijakoinen kausi päättyi Zürichin cup-mestaruuteen vain muutama päivä putoamisen varmistuttua.
GOAL
GOAL on Egmont Kustannuksen Suomessa julkaisema jalkapalloaiheinen aikakauslehti, joka ilmestyy 12 kertaa vuodessa. GOAL on Skandinavian suurin jalkapallolehti. Se sisältää muun muassa pelaaja- ja joukkue-esittelyitä ja muita jalkapalloaiheisia artikkeleita. Lehden päätoimittajina toimii nykyisin Jukka Torvinen ja Tony Ernst. Lisäksi lehdessä tulee julisteita. Goal-lehteä myydän esimerkiksi R-kioskilla, Lehtipisteissä, sekä isoissa marketeissa.
Psychedelics Encyclopedia
Psychedelics Encyclopedia on Peter Staffordin ja Jeremy Bigwoodin kirjoittama tietokirja, jossa kerrotaan psykoaktiivisista aineista. Opus on muutaman sadan sivuinen tietokirja, jossa on tarkempia tietoja kyseisistä alkaloideista. Näihin aineisiin luetaan mm. kannabis ja LSD sen johdannaisineen.
DIN
DIN on lyhenne saksankielisestä ilmauksesta "Deutsches Institut für Normung," joka tarkoittaa saksalaista standardointi-instituuttia. DIN on yleinen keskieurooppalainen teollisuustavaroiden valmistusta koskeva standardi. DIN on voittoa tavoittelematon yhdistys, joka on perustettu Berliinissä vuonna 1917 ja joka edustaa Saksaa kansainvälisessä standardiorganisaatiossa ISO:ssa ("International Organization for Standardization").
Tällä hetkellä DIN kattaa noin 30 000 standardia lähes jokaiselta teknologian alalta. Eräs tunnetuimmista DIN-standardeista on vuonna 1922 julkaistu DIN 467, joka määrää paperien standardikoot (A4 jne.). Tämä standardi hyväksyttiin kansainväliseksi ISO 216 -standardiksi vuonna 1975.
Valmisateria
Valmisateria on esikypsennetty ateria, joka voidaan suoraan asettaa mikroaaltouuniin tai uuniin lämmitettäväksi, minkä jälkeen se on valmis syötäväksi. Ennen mikroaterioiden suosion kasvua valmisaterioita myytiin alumiinipakkauksissa, ja ne lämmitettiin tavallisessa uunissa.
Valmisaterioita myydään vähittäistavarakaupassa hyllyllä ja pakastealtaassa. Pakastetut ateriat kestävät kauemmin säilömistä kuin jääkaapissa säilytettäviksi tarkoitetut, joiden parasta ennen -päiväys umpeutuu noin kahdessa viikossa pakkaamispäivästä. Valmisateriat on säilötty pakkaukseen, joka on helppo avata. Yleensä esivalmisteluksi riittää pakkauksen päällä olevan muovin poistaminen.
Mikroateriat ovat suosiossa erityisesti kehittyneissä maissa: esimerkiksi Britanniassa niihin käytetään päivittäin 5 miljoonaa puntaa.
Sensible Soccer
Sensible Soccer on Sensible Softwaren kehittämä jalkapalloaiheinen urheilupeli. Peli on julkaistu Amigalle ja Atari ST:lle vuonna . 
Pelisarja on kerännyt kulttimainetta.
Sensi oli monien pelaajien ja arvostelijoiden mielestä aikansa arcadepalloilua parhaimmillaan. Pelissä pikkuruiset pelaajat vipelsivät huimaa vauhtia kentällä. Sensin toteutus oli pelkistetyn realistinen ja pelin tempo nopea. Pelissä oli osittain muokattavat joukkueet, kuvakulma oli kaukaa ylhäältä kuvattu ja monet pitivät sen pelattavuutta eräänä aikansa parhaana.
Nimellä "Sensible World of Soccer" (SWOS) julkaistu jatko-osa lisäsi peliin rutkasti joukkueita ympäri maapalloa sekä world cupin. Monissa kehitysmaissakin löytyi joukkueet kolmosdivarista asti sekä näille liigat ja cupit. Tulevat päivitykset lisäsivät peliin vielä Euroopan lisäksi muidenkin maanosien omat ylikansalliset seuratason liigat ja turnaukset sekä muiden maanosien maiden väliset mestaruuskisat. Sensible World of Socceria pystyi pelaamaan myös rajoittuneena manageripelinä (joko ohjaten itse tai antamalla tietokoneen ohjata pelit). Tällöin pystyi ostamaan ja myymään pelaajia sekä suunnittelemaan pelaajien liikkeet kentällä sen mukaan, missä kohden kenttää pallo kulloinkin oli.
Uusin, alkuperäistä pelin henkeä mukaileva versio julkaistiin vuonna 2006 jalkapallon MM-kisojen kynnyksellä.
Pelin ensimmäisessä versiossa oli Captain Sensible -nimisen pop-artistin säveltämä (ja Richard Josephin tietokoneelle sovittama) alkumusiikki. Sensible World of Soccerissa oli "Goal Scoring Superstar Hero" -niminen Richard Josephin ja ohjelmoija Jon Haren laatima kappale, johon Josephin tyttöystävä lauloi sanat.
Chris Noth
Christopher David ”Chris” Noth (s. 13. marraskuuta 1954 Madison, Wisconsin) on yhdysvaltalainen näyttelijä, joka on tullut tunnetuksi sarjoista "Kova laki", jossa hän näytteli etsivä Mike Logania vuosina 1990–1995, ja "Sinkkuelämää", jossa hän esitti vuosikausia Carrien on/off-miesystävää. Noth syntyi irlantilais-amerikkalaiseen perheeseen. Noth palasi "Kovan lain" rooliinsa vuonna 2005, jolloin hän liittyi spin-off-sarjan "" näyttelijäkaartiin. ja nykyisin hän on yksi päähenkilöistä sarjassa "Good Wife". Vuosina 2009-2016 hän oli yksi päähenkilöistä sarjassa "Good Wife". 1980-luvulla hänellä oli pieni rooli "Hill Street Bluesissa".
Nothilla on vuonna 2008 syntynyt poika Tara Wilsonin kanssa. Pari avioitui vuonna 2012.
Zoo Tycoon: Marine Mania
Zoo Tycoon: Marine Mania on Zoo Tycoon -tietokonepelin jatko-osa. Marine Mania on lisälevy eli sitä ei voi pelata ilman alkuperäistä Zoo Tycoon-versiota. Marine Mania tuo Zoo Tycooniin merenelävät ja muutamia muita lisäominaisuuksia. Marine Manian lisäksi Zoo Tycoon on saanut toisenkin lisälevyn, Dinosaur Digsin, joka tuo peliin dinosaurukset.
Peli sisältää 23 eläintä:
Zoo Tycoon 2
Zoo Tycoon 2 on jatko-osa "Zoo Tycoon" -tietokonepelille. Kuten edeltävässäkin osassa, on pelin tarkoituksena huolehtia eläintarhan omistajana eläimistä. Lisäksi vierailijat täytyy pitää tyytyväisinä rakentamalla erilaisia viihdykkeitä. Erilaisia eläimiä on kolmisenkymmentä.
Mukana pelissä on aiemmasta pelistä tutut henkilökunnan jäsenet, jotka esimerkiksi siivoavat eläinten aitaukset ja kertovat vierailijoille eläimistä. Eläimet voivat paeta aitauksistaan, jolloin syntyy pakokauhua, ja vierailijat lähtevät pois eläintarhasta, sillä he eivät pidä vapaista eläimistä.
Pelissä on myös aikaisempaan peliin nähden kaksi uutta pelimuotoa. "Zootopiassa" pelaaja voi olla halutessaan eläintenhoitaja, jos omat eläintenhoitajat eivät tee työtään hyvin. "Photo Safarissa" pelaaja on vierailija, joka ottaa eläintarhasta valokuvia. Halutessaan pelaaja voi luoda oman valokuva-albumin.
Pelille on ilmestynyt neljä lisälevyä ja yksi Internetistä ladattava lisäosa. Sille julkaistiin uusin osa mahdollisesti syksyllä 2007.
Zoo Tycoon 2 on saanut lisälevyn, "Zoo Tycoon 2: Endangered Speciesin", joka tuo peliin harvinaisia, sukupuuttoon kuolemaisillaan olevia eläimiä. Endangered Species tuo mukaan myös uusia rakennuksia, taivasjunat ja jeeppiajot, jotka voi rakentaa aitausten ympärille vierailijoiden viihdyttämiseksi. Se tuo peliin uusia haasteita.
African Adventure
Zoo Tycoon 2 on myös saanut toisen lisälevyn:"Zoo Tycoon:African Adventuren",joka muuttaa eläintarhan Afrikan seikkailuksi.
Siinä on uusien eläimien lisäksi uudet aavikkoteeman rakennukset, uudet haasteet, realistinen eläinten käyttäytyminen, uudet Afrikan alueet ja safarityyliset jeepit. Se sisältää runsaasti uusia haasteita.
Zoo Tycoon 2:den kolmas lisälevy, Marine Mania tuo peliin merieläimet. 20:nen uuden merieläimen lisäksi siinä voi kouluttaa eläimet esiintymään vierailijoiden iloksi. Siinä on myös uusia vesibiomeja ja vesiteemarakennuksia. Se tuo edellisten lisälevyjen tapaan uusia haasteita.
Zoo Tycoon 2-pelille ilmestynyt ensimmäinen ladattava lisälevy kantaa nimeä "Zoo Tycoon 2:Dino Danger Pack", joka tuo pelisarjaan sukupuuttoon kuolleet dinosaurukset, joiden joukossa on myös Tyrannosaurus. Peli tuo "Zoo Tycoon 2:teen" dinosaurusaiheiset rakennusvälineet ja neljä tunnettua dinosaurusta. Sitä yhdistää muihin lisälevyihin se, että se tuo tavanomaiset haasteensa
Uusin lisälevy "Zoo Tycoon 2:Extinct Animals" julkaistiin syksynä 2007. Se tuo Zoo Tycoon 2:teen Dino Danger Packin tapaan sukupuuttoon kuolleita eläimiä, kuten mastodontin. Sen tuo tavanomaiset haasteet ja teemansa peliin kuten edelliset lisälevyt
Ämmälä
Ämmälä on Orimattilan Pennalan luoteispuolella ja Kujalan kaakkoispuolella oleva Lahden kaupunginosa. Alue on harvaan asuttua ja pientalovaltaista. Uusi asutus keskittyy entisen Lahti-Orimattilatien varrelle Orimattilan ja Lahden rajan tuntumaan. Ämmälän itäosassa kulki kapearaiteinen Loviisa–Vesijärven rautatie, joka levennettiin 1960 1524 mm:n levyiseksi Lahti–Loviisa -rautatieksi.
Hämeen Heimoliitto valitsi Ämmälän vanhan keskustan vuonna 1996 alueen kauneimmaksi maisemaksi. Siellä voi nähdä perinteiselle hämäläiselle maatalousmiljöölle tyypillisiä rakennuksia.
Ämmälään kulkevat bussilinjat 7 ja 7A. Linjan 7:n päätepysäkki on Kaukasenkadun ja Orimattilankadun risteyksessä. linja 7A:n päätepysäkki on Ämmäläntiellä hieman ennen Lakkilantien risteystä. Molemmat linjat kulkevat toisessa suunnassaan Karistoon.
Niemi (Lahti)
Niemi on Lahden 4. kaupunginosa, joka sijaitsee Vesijärven itärannalla. Sen naapurikaupunginosia ovat etelässä Kartano ja Keski-Lahti, kaakossa Kiveriö, idässä Kivimaa ja koillisen-pohjoisen suunnalla Mukkula.
Kaupunginosassa sijaitsevat muun muassa Kivistönmäen päiväkoti, Niemen päiväkoti, Lahden tiede- ja yrityspuisto ja Niemen venesatama. Myös melontaseura Vesisamoiljioiden käyttämä Kahvisaari kuuluu kaupunginosaan. 
Niemen Vesijärveen työntyvään Ruoniemeen on rakennettu on kerrostaloja tiheällä asemakaavalla.
Alueella ennen toimineen, sittemmin puretun puunjalostuslaitoksen vuoksi sinne johtaa myös kapearaiteinen Loviisa–Vesijärven rautatie. Tämän varrella sijaitsi Niemen rautatieasema, jota käytettiin tavaraliikenteen tarkoituksiin. Vesijärven toinen asema, valtion leveäraiteinen Vesijärven asema on toiminut henkilöliikenneasemana Päijänteen höyrylaivoistakin tulleille matkustajille.
Puolimaraton
Puolimaraton on nimensä mukaisesti puolen maratonin eli 21,0975 kilometrin mittainen kestävyysjuoksumatka. Matka ei ole mukana kesäolympialaisten tai yleisurheilun MM-kisojen ohjelmassa, vaan sille järjestetään omat MM-kisat. Kuten maraton, puolimaraton on katu- tai maantiejuoksu. Suomessa maantiejuoksun SM-kilpailut juostaan aikuisten sarjoissa puolimaratonina.
Koska puolimaratonkilpailuja juostaan ympäri maailmaa erilaisilla reiteillä, eri puolimaratoneilla juostuja aikoja ei voi suoraan verrata keskenään. Kansainvälinen yleisurheiluliitto IAAF kuitenkin kirjaa virallisen maailmanennätyksen myös puolimaratonilta. Maailmanennätyskelpoinen reitti on tarkasti määritelty IAAF:n kilpailusäännöissä.
Lähteet:
Lähteet:
Kymmenen parasta maailmanennätyskelpoisella reitillä juostua tulosta (tilanne 6.12.2018):
Kymmenen parasta maailmanennätyskelpoisella reitillä juostua tulosta (tilanne 6.12.2018):
Ryan Diem
Ryan Diem (s. 1. heinäkuuta 1979) on yhdysvaltalainen uransa lopettanut amerikkalaisen jalkapallon pelaaja. 198-senttinen ja 145-kiloinen Diem pelasi koko ammattilaisuransa ulompana hyökkäyksen linjamiehenä NFL-liigan Indianapolis Coltsin joukkueessa. Hänet varattiin Coltsiin vuonna 2001 ja lopetti uransa kauden 2011 jälkeen.
Ranskan avoin tennisturnaus 2006
Vuoden 2006 Ranskan avoin tennisturnaus käytiin Pariisissa 28. toukokuuta - 11. kesäkuuta 2006. Molemmat hallitsevat mestarit, Rafael Nadal miehissä ja Justine Henin-Hardenne naisissa, uusivat mestaruutensa. Turnauksen historiassa ensimmäistä kertaa pelit aloitettiin sunnuntaina.
Rafael Nadal (ESP) - Roger Federer (SUI), 1-6 6-1 6-4 7-6 (7/4)
Justine Henin-Hardenne (BEL) - Svetlana Kuznetsova (RUS), 6-4, 6-4
Jonas Björkman (SWE) / Maks Mirny (BLR) - Bob Bryan / Mike Bryan (USA), 6-7(5), 6-4, 7-5
Lisa Raymond (USA) / Samantha Stosur (AUS) - Daniela Hantuchová (SVK) / Ai Sugiyama (JPN) 6-3 6-2
Katarina Srebotnik (SLO) / Nenad Zimonjić (SCG) - Jelena Lihovtseva (RUS) / Daniel Nestor (CAN), 6-3, 6-4
Martin Klizan (SVK) - Philip Bester (CAN), 6-3, 6-1
Agnieszka Radwańska (POL) - Anastasija Pavljutšenkova (RUS), 6-4, 6-1
Emiliano Massa (ARG) / Kei Nishikori (JPN) - Artur Chernov / Valery Rudnev (RUS), 2-6, 6-1, 6-2
Sharon Fichman (CAN) / Anastasija Pavljutšenkova (RUS) - Agnieszka Radwańska (POL) / Caroline Wozniacki (DEN), 6-7(4), 6-2, 6-1
Luettelo vallassa olevista monarkeista
Tämä on luettelo vallassa olevista monarkeista. Luettelo sisältää vain itsenäisten valtioiden monarkit. Luettelossa on otettu huomioon myös kaikki Kansainyhteisön monarkiat, joiden valtaistuimella on kuningatar Elisabet II. Luettelo on maanosittain aakkosjärjestyksessä.
Valtteri Tynkkynen
Perttu Valtteri Tynkkynen (s. 6. huhtikuuta 1971 Laukaa) on suomalainen muusikko ja tuottaja. Hän tuli tunnetuksi vuosina 1987–2009 toimineen YUP-yhtyeen basistina, taustalaulajana ja lauluntekijänä. Vuodesta 2012 Tynkkynen on soittanut Timo Rautiainen & Neljäs Sektori -yhtyeessä.
YUP:n ohella Tynkkynen toimi Lataamon laulajien kitaristina, Rock Cadillacin basistina ja Teatteri Eurooppa 4 -teatterin orkesterissa. Tynkkynen on toiminut myös eri artistien ja yhtyeiden tuottajana 2000-luvun alusta alkaen. Hän tuotti YUP:n viimeisimmän albumin "Vapauden kaupungit" ja Maria Lundin albumin "Ajan sävel" vuonna 2008, mistä hän oli sittemmin ehdolla vuoden tuottajan Emma-palkinnon saajaksi vuonna 2009. Vuonna 2010 hän oli soittajana, lauluntekijänä ja tuottajana Timo Rautiaisen kolmannella sooloalbumilla "En oo keittäny enkä myyny". Yhteistyö Rautiaisen kanssa laajeni vuonna 2012 Timo Rautianen & Neljäs Sektori -yhtyeeksi.
Tynkkynen on työskennellyt myös muun muassa tiskijukkana ja nuoriso-ohjaajana. Hän on opiskellut kontrabasson soittoa.
Tynkkynen on ollut vuodesta 2010 avoliitossa Maria Lundin kanssa. Pariskunnalla on kaksi lasta. Vuonna 2011 syntynyt poika ja 2015 syntynyt tyttö.
Bassot:Vahvistimet:
Celestinus II (vastapaavi)
Celestinus II, syntyjään Thebaldus Buccapeco (k. 1126) oli vastapaavina 15. tai 16 joulukuuta 1124 alkaen enintään muutaman päivän ajan. Celestinusta pidettiin alun perin laillisena paavina, mutta hän suostui eroamaan kilpailevan ehdokkaan Honorius II:n hyväksi. Celestinusta ei mainita paavien virallisessa luettelossa ja tämän vuoksi hänet on jälkikäteen laskettu vastapaaviksi.
Niemi (täsmennyssivu)
Niemi voi tarkoittaa seuraavia:
Listan henkilöt ovat suomalaisia, ellei toisin mainita.
Chris Mihm
Christopher Steven ”Chris” Mihm (s. 16. heinäkuuta 1979 Milwaukee, Wisconsin) on yhdysvaltalainen aktiiviuransa lopettanut koripalloilija, pelipaikaltaan sentteri. 213 cm pitkä ja 120 kg painanut Mihm pelasi NBA:ssa 436 runkosarja- ja viisi pudotuspeliottelua, joukkueinaan Cleveland Cavaliers (2000–2003), Boston Celtics (2003–2004) ja Los Angeles Lakers (2004–2009).
Mihm oli Chicago Bullsin ensimmäisen kierroksen varaus , mutta hänen pelaajaoikeutensa siirtyivät jo varauspäivänä Cleveland Cavaliersille pelaajakaupassa, jossa Bulls sai Cavaliersin varaaman Jamal Crawfordin sekä rahallisen korvauksen. Hänet valittiin kaudella 2000–2001 . Mihm oli sivussa koko kauden 2006–2007 leikkausta vaatineen nilkkavamman vuoksi ja kauden 2008–2009 lopulla, vajaat kaksi viikkoa sen jälkeen, kun hänet oli kaupattu Memphis Grizzliesiin, hänelle tehtiin uusi nilkkaleikkaus. Hän ei pelannut Grizzliesissä yhtään ottelua, vaan lopetti uransa kauden jälkeen.
Mihm pelasi ennen ammattilaisuraansa Texasin yliopiston Austinin kampuksen koripallojoukkueessa. Pelaajauransa päättymisen jälkeen hän jatkoi yliopisto-opintojaan ja valmistui.
The Blair Witch Project
The Blair Witch Project on yhdysvaltalainen vuonna 1999 ensi-iltansa saanut pienen budjetin kauhuelokuva. Elokuva kuvattiin pääasiassa käsivaralta tavallisilla videokameroilla. Markkinoinnissa käytettiin tehokkaasti hyväksi internetiä sekä sanomalehtiä joissa elokuvan tapahtumat esitettiin tositapahtumina. "The Blair Witch Project" oli taloudellisesti suurmenestys: 60 000 dollarin budjetilla tehty elokuva tuotti maailmanlaajuisesti yli 248 miljoonaa dollaria.
Elokuvan ohjasivat Eduardo Sánchez ja Daniel Myrick.
Elokuvalle tehtiin myös jatko-osa "".
Tapahtumat alkoivat lokakuussa vuonna 1994, kun kolme nuorta opiskelijaa katosi metsään Burkittsvillessä, Marylandissä, Black Hillsin alueella. Nuoret tekivät dokumenttiohjelmaa koulua varten ja keksivät aiheekseen Blairin noidan legendan.
Metsässä asuu legendan mukaan Blairin noita. Nuoret videoivat paikkoja, jotka mainitaan legendassa. Heidän on tarkoitus olla metsässä vain pari päivää, mutta he eivät koskaan palaa. Vuotta myöhemmin heidän kuvaamansa materiaali kuitenkin löydetään metsässä sijaitsevan talon pihalta kuopattuna maan alle. Vieläkään ei tiedetä missä he ovat ja mitä heille tapahtui.
Muinaisten petojen matkassa
Muinaisten petojen matkassa on BBC:n tuottama tietokoneella animoitu dokumentaarinen television minisarja, joka kertoo esihistoriallisten nisäkkäiden elämästä miljoonia vuosia sitten. Se valmistui vuonna 2001. Sarjaan kuuluu kuusi jaksoa, joiden yhteenlaskettu kesto on noin kolme tuntia.
"Muinaisten petojen matkassa" on jatkoa BBC:n vastaavalla tekniikalla toteuttamalle sarjalle "Matkalla dinosaurusten kanssa".
Buteeni
Buteeni (butyleeni) on tyydyttymätön hiilivety, jossa on neljä hiiltä ja yksi kaksoissidos. Buteeni kuuluu alkeeneihin. Sen molekyylikaava on CH. Buteenilla on kolme eri isomeerista muotoa:
Lisäksi sama molekyylikaava CH on 2-metyylipropeenilla eli isobuteenilla (CAS-numero 115-11-7) sekä rengarakenteisilla alkaaneilla syklobutaanilla (CAS-numero 287-23-0) ja metyylisyklopropaanilla (CAS-numero 594-11-6).
Kaikki buteenin isomeerit ovat huoneenlämpötilassa- ja paineessa kaasuja, mutta ne voidaan nesteyttää lisäämällä painetta tai alentamalla lämpötilaa. Kaasut ovat värittömiä, mutta niillä on ominainen hajunsa, ja ne syttyvät herkästi. Vaikka niitä ei esiinny paljon öljyssä, voidaan niitä valmistaa. Nämä buteenin isomeerit ovat varsin pysyviä yhdisteitä, mutta reagoivat alkaaneja helpommin kaksoissidoksensa vuoksi. Buteenia käytetään muun muassa synteettisen kumin valmistuksessa.
Kari Sohlberg
Kari Sohlberg (s. 13. joulukuuta 1940 Helsinki) on suomalainen elokuvaaja.
Sohlbergin ura suomalaisen teatterielokuvan parissa alkoi 1966 Ere Kokkosen "Millipillerin" myötä. Ura jatkui vuosien mittaan Spede Pasasen tuottamien elokuvien kuvaajana, hänen kuvaamiaan ovat muun muassa "Pähkähullu Suomi", "Noin 7 veljestä", "Leikkikalugangsteri," "Viu-hah hah-taja" ja kolme ensimmäistä "Uuno Turhapuro"-elokuvaa.
Ensimmäisen kuvaus-Jussinsa hän sai "Leikkikalugangsterista" vuonna 1970. Myöhemmät palkinnot tulivat elokuvista "Maa on syntinen laulu" (1974), "Tulipää" (1981), "Angelan sota" (1985), "Pohjanmaa" (1989), "Badding" (2000) sekä "Koirankynnen leikkaaja" (2005). Ehdokkuudeksi ovat jääneet "Poika ja ilves" (1999), "Cyclomania" (2002) sekä "Haaveiden kehä" (2003).
Sohlbergin kuvaamia pitkiä teatterilevityksen elokuvia on yli 60. Hän on tehnyt muutamissa kotimaisissa elokuvissa myös pieniä rooleja. Uusimpia elokuvia on "Suden arvoitus", jonka ensi-ilta oli joulukuussa 2006.
Kari Sohlberg työskenteli 1960-luvun alussa pääesikunnan piirtäjänä, opiskeli iltaisin Ateneumissa ja kävi katsomassa Suomen Elokuva-arkiston näytäntöjä. Kun puolustusvoimien kuvaosastolla avautui elokuvaajan paikka, Sohlberg sai sen ja alkoi opiskella elokuvaa käytännössä muun muassa Kullervo Karin ohjauksessa. Pian Sohlberg siirtyi kuvaamaan televisiomainoksia Scenaria-yhtiöön, josta hän lähti vuoden kuluttua 1962 Armand Lohikosken mukana Lii-Filmiin tekemään lyhytelokuvia. Siellä hän oppi lisää muun muassa leikkauksesta Alvar Hambergilta ja käsivarakuvauksesta Leo Hildeniltä.
Kun lyhytelokuvien kysyntä romahti veronalennuselokuvajärjestelmän lakattua, Sohlberg siirtyi kuvaajaksi Mainos-Television filmiryhmään. Se teki filmille muun muassa asiaohjelmien inserttejä ja MTV-teatterin televisionäytelmien ulkokohtauksia, kun taas sisäkohtaukset tehtiin studiossa videotekniikalla.
Ere Kokkosen "Millipillerin" myötä tarjoutui Sohlbergille mahdollisuus pitkien näytelmäelokuvien tekoon. Vuonna 1980 antamassaan haastattelussa Sohlberg piti parhaina siihenastisina töinään elokuvia "Marja pieni!, Punahilkka" ja "Maa on syntinen laulu".
Sohlberg sai vuonna 2004 Satakunnan viestintäalan kehittämissäätiön jakaman ensimmäisen elokuvataiteen Finlandia-palkinnon elokuvista "Koirankynnen leikkaaja" ja "Keisarikunta". Palkinto on arvoltaan 10 000 euroa. Elokuvasta "Rakastunut rampa" (1975) Sohlberg sai valtion henkilökohtaisen elokuvataiteilijapalkinnon. Keväällä 2008 hän sai valtion taiteilijaeläkkeen.
Vuoden 2016 Jussi-gaalassa Sohlbergille myönnettiin Betoni-Jussi elämäntyöstä.
Howard Smith (elokuvaaja)
Howard Smith on yhdysvaltalainen kameramies ja elokuvaaja. Hän aloitti uransa vuonna 1991 kameramiehenä televisiosarjassa "Sherlock Holmesin muistikirja". Ensimmäisen suuren elokuvan kameramiehenä hän toimi "Pyhimys"-elokuvan myötä vuonna 1997. Vuosien varrella hän on ollut kameramiehenä yhdysvaltalaisissa suurtuotannoissa, kuten elokuvissa "The Matrix Reloaded", "The Matrix Revolutions", "Kaava 51", "Possession" ja "Birthday girl – unohtuman yllätys".
Vuonna 2001 Smith työskenteli ensimmäistä kertaa suomalaisen elokuvan parissa. Toimittuaan "Tango Kabareen" (2001) kameramiehenä hän toimi vuonna 2005 jo pääasiallisena kuvaajana Pekka Lehdon elokuvassa "Game Over".
Teuvan Rivakka
Urheiluseura Teuvan Rivakka perustettiin vuonna 1902 Teuvalla, Etelä-Pohjanmaalla. Nykyään seurassa on hiihto-, suunnistus-, yleisurheilu-, sulkapallo-, kuntourheilu-, pyöräily-, lentopallo-, salibandy- ja painijaostot. Seura ylläpitää Kaarihovi-nimistä tanssipaikkaa.
Seuraa on vuosien varrella edustanut mm. keihäänheiton olympiavoittaja Pauli Nevala, vapaapainin olympiamitalisti Jukka Rauhala , vapaapainin euroopanmestari Pekka Rauhala sekä pikajuoksija Antti Rajamäki.
Luettelo Disneyn lyhytpiirretyistä
Tämä on luettelo vuodesta 1928 nykypäivään julkaistuista Disneyn lyhytpiirretyistä.
Messier 28
Messier 28 (M28, NGC 6626) on Charles Messierin 27. heinäkuuta 1764 löytämä pallomainen tähtijoukko, joka on halkaisijaltaan 60 valovuotta ja sijaitsee n. 18-19 000 valovuoden etäisyydellä.
M28 oli toinen pallomainen tähtijoukko, josta havaittiin millisekuntipulsari. M4 oli ensimmäinen. Tämä pulsari, nimeltään 1620-26 pyörii akselinsa ympäri kerran 11 millisekunnissa.
www.seds.org
Lauha MacAnkka
Lauha MacAnkka, tai Lauha Lapasorsa () on Don Rosan keksimä fiktiivinen hahmo Disneyn eläinmaailmassa. Hän on Roope Ankan äiti ja siten siis Aku Ankan isoäiti.
Lauha MacAnkka kuolee vuonna 1897 57-vuotiaana, eli hän syntyi noin vuonna 1840. Don Rosan tarinassa "Klondiken keisari" Roope saa tietää asiasta kirjeen perusteella ollessaan vankina S. Petkunterän jokilaivalla.
Lauha MacAnkka näyttäytyy myös tarinassa "Ankantaan miljardööri" (joissain suomennoksissa "Ankkapurhan miljardööri"), jolloin hän esiintyy haamuna ja tapaa juuri kuolleen miehensä Fergus MacAnkan.
Myös Aku "tapaa" isoäitinsä, tosin vain Roopen unessa. Tapaus kerrotaan Don Rosan tarinassa "Unelmoiden läpi elämän".
Limbo (tanssi)
Limbo on karibialaisesta Trinidad ja Tobagon saarivaltiosta peräisin oleva tanssi. Tanssija liikkuu karibialaisten rytmien tahdissa, taivuttaa itseään taaksepäin ja tanssii vain jalkapohjillaan lattiaan tukeutuen vaakasuoran riman alitse koskettamatta sitä tai lattiaa. Muut tanssijat alittavat vuorollaan riman, jota lasketaan asteittain alemmaksi, kunnes vain yksi on pystynyt sen alittamaan kaatumatta selälleen. Katsojat ja muut tanssijat laulavat ja kannustavat tanssijaa taputuksin ja huudoin.
Limbo, jota kutsutaan myös ”rimanalitustanssiksi” () oli alun perin rituaali, jota esitettiin hautajaisissa. 1960-luvulla sitä alettiin tanssia maailmalla esiintymislavoilla yleisön viihdyttämiseksi. Viime vuosina paremmuudesta kilpailua limboa tanssien on käytetty sosiaalisen alkukankeuden poistoon Karibian alueen ohella maailman muissakin trooppisissa lomakeskuksissa. Näissä kilpailuissa voittaja yleensä palkitaan.
"Tulilimbo" ("fire limbo") on ammattitanssijoiden esittämä tanssin muunnelma, jossa tanssijan tehtävänä on alittaa palava rima. Tanssija saattaa myös sytyttää rimassa olevan palavan aineen puhaltamalla suustaan alkoholia palavan soihdun läpi.
Merriam-Websterin sanakirjan mukaan "limbo"-sana on peräisin alueella puhutusta englannin murteesta; Jamaikan englannin taivuttamista merkitsevä "limba" juontuu englannin taipuisaa ja notkeaa merkitsevästä sanasta "limber".
Jess Margera
Jesse Phillip "Jess" Margera (s. 28. elokuuta 1978 West Chester, Pennsylvania) on yhdysvaltalainen muusikko. Hän soittaa rumpuja CKY -yhtyeessä. Jess Margera on Bam Margeran veli, Phil Margera on Jessin isä ja April Margera hänen äitinsä. Hän on naimisissa Kelly Gaven kanssa ja heillä on yhteinen lapsi Ava Elizabeth Margera, joka syntyi 8. huhtikuuta 2005. Hänellä on myös lapsipuoli Kellyn aiemmasta suhteesta.
Max-Morlock-Stadion
Stadion Nürnberg (tunnettu myös nimellä Franken-Stadion, Grundig Stadion) on vuonna 1928 valmistunut jalkapallostadion Nürnbergissä, Saksassa. Ennen vuotta 1991 se tunnettiin nimellä "Städtisches Stadion". Maaliskuusta 2006 lähtien stadionin virallinen nimi on ollut "easyCredit-Stadion" saksalaisen norisbank AG:n vuokrattua nimioikeudet. 2. Bundesliigassa pelaava 1. FC Nürnberg pelaa kotiottelunsa stadionilla.
Stadion uusittiin vuoden 2006 jalkapallon MM-kilpailuja varten vuosina 2003–2005. Kunnostaminen maksoi 56 miljoonaa euroa ja nosti stadionin yleisökapasiteetin 47 559 katsojaan.
MM-kilpailuissa Franken-Stadion-nimellä esiintyvällä stadionilla pelattiin viisi ottelua: neljä alkusarjaottelua ja yksi ensimmäisen pudotuspelikierroksen ottelu.
Gerald Asamoah
Gerald Asamoah (s. 3. lokakuuta 1978 Mampong, Ghana) on saksalainen ghanalaissyntyinen jalkapalloilija.
Asamoah syntyi Ghanassa, mutta muutti Saksaan vuonna 1990. Vuonna 1994 saksalainen Bundesliiga-seura Hannover 96 otti Asamoahin joukkueeseensa ja 79 ottelussa hän teki 29 maalia. Viisi vuotta myöhemmin hän siirtyi toisen Bundesliiga-seuran FC Schalke 04:n riveihin. Hänen hyvät otteensa jatkuivat myös siellä ja vuonna 2001 hän sai kutsun Saksan jalkapallomaajoukkueeseen. Sitä kautta hän pääsi aina vuoden 2002 MM-kilpailuihin asti, jossa hän voitti hopeaa Saksan joukkueen kanssa. Hänet valittiin myös seuraaviin MM-kotikisoihin 2006, joissa Saksa voitti pronssia.
Myöhemmin Asamoah on edustanut St. Paulia ja Greuther Fürthiä. Hän pelasi Saksan maajoukkueessa 43 ottelua ja teki niissä kuusi maalia.
Ari Heikkinen (poliitikko)
Ari Eelis Heikkinen (s. 20. toukokuuta 1964 Siilinjärvi) on vihreiden pitkäaikainen valtakunnan tason vaikuttaja. Heikkinen on toiminut vuodesta 2011 lähtien Oulun kaupungin hallintojohtajana ja on aiemmin ollut muun muassa vihreiden puoluesihteerinä vuosina 1997–2007 ja oikeusministeri Tuija Braxin erityisavustajana.
Heikkinen aloitti poliittisen toiminnan 1980-luvulla Jyväskylän yliopiston ylioppilaskunnassa. Hän on ollut mukana Kalevi Kivistön presidentinvaalikampanjassa 1988 ja toiminut Rauhanpuolustajissa. Lisäksi hän on ollut vihreiden ehdokkaana europarlamentti-, eduskunta- ja kunnallisvaaleissa.
Orange County Choppers
Orange County Choppers (OCC) on kustomoituja moottoripyöriä valmistava yhdysvaltalainen yhtiö, jonka perustivat vuonna 1999 Paul Teutul Sr. ja Paul Teutul Jr. Yhtiö tuli kuuluisaksi tosi-TV -sarjan American Chopperin avulla, joka alkoi vuonna 2002.
Yhtiö sijaitsee Orangen piirikunnassa, New Yorkissa ja se sekoitetaan usein Kaliforniassa sijaitsevaan samannimiseen piirikuntaan.
Perheyhtiö on alun perin 1970-luvulla perustettu metallialan yritys Orange county ironworks. 1990-luvulla Paul Teutul Sr. rupesi valmistamaan sivutoimena moottoripyöriä ja vuonna 1999 hän perusti Orange County Choppersin.
Venäjän laivasto
Venäjän merivoimat, virallisesti Venäjän federaation merisotalaivasto () on Venäjän asevoimien puolustushaara. Laivaston alusten kansainvälinen tunnus on ”RFS” - ”Russian Federation Ship” eli Venäjän federaation alus. Venäjän laivasto muodostettiin 1991 neuvostolaivaston lakkautuksen jälkeen.
Venäjän laivasto omistaa suurimman osan vanhasta neuvostolaivastosta, joka tällä hetkellä koostuu Pohjoisesta laivastosta, entisestä Neuvostoliiton Tyynenmeren laivastosta, Mustanmeren laivastosta, Itämeren laivastosta, Kaspian laivastosta, laivaston ilmavoimista, merijalkaväestä ja rannikkotykistöstä.
Neuvostoliiton valtion hajotessa, rajallisten taloudellisten voimavarojen rajoissa keskityttiin säilyttämään neuvostoajalta säilyneet laivasto-osastot Pohjoinen laivasto, Venäjän Tyynenmeren laivasto, Venäjän Mustanmeren laivasto, Itämeren-laivasto ja Laivaston ilmajoukot. Venäjän laivaston alusten ja henkilöstön määrä romahti täysin 1990-luvulla. Harjoittelu ja valmius kärsivät vakavasti. Vuonna 1995 vain kaksi ohjussukellusvenettä kerrallaan oli toimintavalmiudessa Pohjoisessa ja Tyynenmeren laivastossa..
Vähäiseen laivanrakennustoimintaan kuuluivat sukellusveneet, dieselkäyttöiset Lada-luokan sukellusveneet (St. Petersburg-luokka) ja ydinkäyttöiset Graney-luokan (Severodvinsk-luokka) veneet. Myös uutta Borei-luokan ohjussukellusvenettä alettiin rakentaa 1996, mutta rakennustyö venyi yli vuosikymmenen mittaiseksi.
Venäjän laivastossa tapahtui vakava onnettomuus sukellusvene Kurskin upotessa Murmanskin edustalla vuonna 2000. Myöhemmin vuonna 2001 aloitettiin laivanrakennusohjelma.
Venäjän laivasto järjesti ensimmäisen laajan Atlantin harjoituksensa viiteentoista vuoteen tammikuussa 2008. Siihen osallistuivat lentotukialus Admiral Kuznetsov, Mustanmeren laivaston lippulaiva Slava-luokan ohjusristeilijä Moskva ja Udaloi-luokan hävittäjät Admiral Levtšenko ja Admiral Tšabanenko apualusten lisäksi sekä noin 40 lentokonetta, ml. Tu-95 ja Tu-160-pommittajia.
Venäjän ja Ukrainan kiista Mustanmeren laivastosta ratkesi huhtikuussa 2010, kun Ukrainan uusi presidentti sopi tukikohdan vuokran jatkamisesta 25 vuodella maakaasutoimituksia vastaan.
Venäjän suunnitelmissa on nostaa laivasto alennustilastaan.
Vuonna 2001 aloitettiin ensimmäisen uuden projekti 20380 -sarjan häivekorvetin (Stereguštši) rakennus. Kyseessä on suurehko rannikkovesien partiointiin tarkoitettu alus. Alus otettiin käyttöön 2007, jolloin oli jo aloitettiin neljän lisäaluksen rakennus. Kaikkiaan aluksia on tarkoitettu hankittavaksi ainakin 20.
Helmikuussa 2006 aloitettiin uuden ohjusfregatin rakennus. Myös projekti 22350 -aluksia (Admiral Groškov) on tarkoitus rakentaa 20.
Vuonna 2009 Venäjä ilmoitti harkitsevansa ranskalaisen Mistral-luokan alusten hankintaa. Kyseiset alukset edustavat täysin uudenlaista alustyyppiä Venäjän laivastossa.
Laajennusohjelmaan kuuluu kuuden lentotukialusryhmän vahvuus vuoteen 2020 mennessä. Näistä kolme sijoitetaan Pohjoiselle jäämerelle ja kolme Tyynellemerelle."Lähde:"
Jamaikan lippu
Jamaikan lippu on Jamaikan tunnus, joka otettiin käyttöön maan itsenäistymispäivänä 6. elokuuta 1962.
Lipussa on kolmea väriä: vihreä, kullankeltainen ja musta. Nämä ovat panafrikkalaisia värejä. Musta symboloi jamaikalaisten voimaa ja luovuutta; keltainen symboloi auringonvaloa sekä maan luonnonrikkauksia; vihreä symboloi toivoa tulevaisuuden suhteen ja maatalouden rikkautta.
Aiemmin lipun väreille annettiin selitys, jonka mukaan musta kuvaisi kansan koettelemuksia, keltainen aurinkoa ja vihreä maan vehreää luontoa. Lipun väreihin liitettiin usein lause: "Koettelemuksia on, mutta aurinko paistaa ja luonto viheriöi."
Monacon Grand Prix 2006
Monacon Grand Prix 2006 (virallisesti Formula 1 Grand Prix de Monaco 2006) oli Formula 1 -kauden 2006 seitsemäs osakilpailu, joka ajettiin 28. toukokuuta Monacon katuradalla Monacossa.
Kilpailuun paalupaikalta lähti Renault'n Fernando Alonso, koska Ferrarin Michael Schumacherin aika-ajosuoritus hylättiin, kun tuomaristo katsoi Schumacherin pysähtyneen tahallisesti radan toiseksi viimeiseen mutkaan hidastamaan muiden viimeisiä aika-ajokierroksia viimeisen (kolmannen) aika-ajo-osan loppuhetkillä. Ferrarin aika-ajot eivät menneet muutenkaan putkeen, kun toinen Ferrari-kuljettaja Felipe Massa ajoi seinään aika-ajojen ensimmäisellä osalla, ennen kuin hän ehti ajaa yhtäkään aikakierrosta.
Kilpailun voitti Fernando Alonso, toiseksi tuli neljännestä lähtöruudusta aloittanut Juan Pablo Montoya ja kolmanneksi seitsemännestä lähtöruudusta aloittanut David Coulthard, jonka Red Bull -tallille palkintosijoitus oli kaikkien aikojen ensimmäinen.
Kheiron
Kheiron () () on kreikkalaisessa mytologiassa Thessaliassa asuva viisas kentauri, monien sankarien opettaja. Kheiron on tunnettu viisaudestaan, lempeydestään ja lääkintätaidoistaan.
Toisin kuin muut kentaurit, jotka polveutuivat kuningas Iksionista, Kheiron oli titaani Kronoksen ja erään merenneidon poika. Täten hän myös oli ylijumala Zeuksen velipuoli. Hevosmaiset piirteensä hän oli saanut siitä, että Kronos oli lähestynyt hänen äitiään hevosen olomuodossa. Koulutuksensa Kheiron sai tieteiden ja taiteiden jumala Apollonilta ja metsästyksen jumalatar Artemiilta. Argo-laivan argonautit saivat häneltä kalenterin. Asklepios, lääkintätaidon jumala sai häneltä kaiken lääketieteellisen osaamisensa. Kheiron oli myös erinomainen lyyransoittaja.
Kheiron asusti muiden kentaurien tapaan Pelion-vuorella. Siellä hän myös opetti Kreikan suurimpia sankareita, kuten Heraklesta, Nestoria, Iasonia, Theseusta, Odysseusta ja monia muita. Juuri Kheiron opetti Peleukselle miten saada itselleen nereidi Thetiksen. Peleuksen ja Thetiksen poika Akhilleus annettiinkin Kheironin kasvatettavaksi.
Toisin kuin muut kentaurit, Kheiron kuului kuolemattomiin. Hänen kohtalokseen koitui kuitenkin äkkipikainen Herakles, joka ampui vahingossa opettajaansa Hydran vereen kastetulla myrkkynuolella. Kheironin tuskat olivat niin valtaisia, että hän rukoili Zeukselta kuolemaa. Zeus korotti Kheironin kuoltua hänet Jousimiehen tähdistöksi.
Syytetty (elokuva)
Syytetty ("The Accused") on vuonna 1988 ensi-iltansa saanut yhdysvaltalainen 
draamaelokuva, jonka on ohjannut Jonathan Kaplan. Elokuvan pääosissa esiintyvät Jodie Foster ja Kelly McGillis. Foster voitti roolisuorituksestaan parhaan naispääosan Oscar-palkinnon ja Golden Globen parhaasta naispääosasta draamaelokuvasta. Lisäksi hän oli ehdolla Bafta-palkinnon saajaksi.
Elokuva kertoo työluokan naisesta, Sarah Tobias, jolla on kevytkenkäinen maine. Eräänä iltana baarissa ryhmä humalaisia baarin kanta-asiakkaita joukkoraiskaa hänet. Piirisyyttäjä Kathryn Murphy (McGillis) ottaa hoidattavakseen raiskausjutun, ja oikeudenkäynti osoittaa, että vaikka raiskausillan aikana olisi ollut vaikka kuinka paljon seksuaalista jännitettä ja härnäämistä, humalaiset kanta-asiakkaat ovat silti syyllisiä sekä raiskaukseen että siihen yllyttämiseen. Realistisesti kuvattu raiskaus nähdään vasta elokuvan lopussa, kun katsojien myötätunto on saatu Sarah’n puolelle.
"Video-oppaassa" vuodelta 1994 Kati Sinisalo arvioi "Syytetyn" jäävän kaavamaiseksi oikeussalidraamaksi elokuvan tärkeästä kysymyksenasettelusta huolimatta. Hän antoi elokuvalle kolme tähteä viidestä, mikä vastaa sanallista arviota ”hyvä”.
Commerzbank-Arena
Commerzbank-Arena, tunnettu myös nimellä "Waldstadion", on jalkapallostadion Frankfurtissa. Se on Bundesliigaseura Eintracht Frankfurtin kotistadion.
Waldstadion avattiin vuonna 1925 ja toisen maailmansodan aikana sitä käytettiin myös poliittisten puheiden pitopaikkana. Stadion on kuitenkin nykyään lähes kokonaan uusittu lähinnä vuoden 2006 jalkapallon MM-kilpailuita varten. Uusitulle stadionille mahtuu kansallisten sarjojen jalkapallo-otteluihin 52 300 katsojaa. Bundesliigan otteluiden lisäksi muun muassa Maanosaliittojen Cupin finaali vuonna 2005 pelattiin stadionilla. Toukokuusta 2005 alkaen stadion on toiminut nimellä Commerzbank-Arena saksalaisen Commerzbank AG:n vuokrattua nimioikeudet itselleen.
Vuoden 2006 jalkapallon MM-kilpailuissa "FIFA WM-Stadion Frankfurt" -nimellä toimineella stadionilla pelattiin viisi ottelua. Neljä näistä oli alkulohko-otteluita ja yksi puolivälieräottelu.
Kasey Keller
Kasey Keller (s. 29. marraskuuta 1969 Olympia, Washington, Yhdysvallat) on yhdysvaltalainen jalkapallomaalivahti. Hän pelaajauransa viimeinen seura oli MLS-joukkue Seattle Sounders.
Keller pelasi college-aikanaan Portlandin yliopiston joukkueessa. Hänen ensimmäinen maaottelunsa oli Kolumbiaa vastaan 4. helmikuuta 1990. 1990 MM-kisojen jälkeen Keller hän siirtyi Englantiin Millwalliin, jossa hän pelasi 178 sarjaottelua vuosina 1992–1996. Vuosina 1996-1999 hän pelasi Valioliigan Leicester Cityssä, jossa hän oli voittamassa Englannin liigacupia vuonna 1997.
Keller valittiin Yhdysvaltain vuoden jalkapalloilijaksi vuosina 1997, 1999 ja 2005. Kaudeksi 1999–2000 Keller siirtyi espanjalaiseen Rayo Vallecanoon, josta palasi elokuussa 2001 Valioliigaan, tällä kertaa Tottenhamiin. Marraskuussa 2004 hänet lainattiin Southamptoniin, jossa ehti pelata kuitenkin vain neljä peliä ennen siirtymistään tammikuussa 2005 Saksan Bundesliigan Borussia Mönchengladbachiin ilmaisella siirrolla sarjan talvitauon aikana.
Kauden 2007–2008 Keller pelasi jälleen Englannissa Fulhamin joukkueessa, minkä jälkeen hän palasi kotiseudulleen Washingtonin osavaltioon ja teki sopimuksen Seattle Soundersin kanssa.
Keller on pelannut MM-kilpailuissa vuosina 1990, 1998, 2002 ja 2006. Hän pelasi myös vuosien 1996 ja 2000 olympialaisissa. Kaikkiaan hän pelasi 102 maaottelua, viimeisen vuonna 2007.
Ari Tegelberg
Ari Tegelberg (21. huhtikuuta 1963 Kajaani – 29. helmikuuta 2000) oli suomalainen jalkapalloilija, pelipaikaltaan hyökkääjä. Tegelberg pelasi vuosina 1987–1997 11 kautta Veikkausliigassa, joista kymmenen Rovaniemen Palloseurassa ja yhden Helsingin Jalkapalloklubissa (kaudella 1995). Sitä ennen hän edusti Kajaanin Hakaa. Vuoden 1997 jälkeen Tegelberg jatkoi uraansa divariseuroissa, muun muassa Oulun Tervareissa.
Tegelberg pelasi kaikkiaan 270 pääsarjaottelua ja viimeisteli niissä 84 maalia. Ari Tegelberg on 81 maalillaan RoPS:n kaikkien aikojen toiseksi paras maalintekijä SM-sarjassa. Hän kuuluu myös niiden harvojen pelaajien joukkoon, jotka ovat tehneet kaksi hattutemppua saman kauden aikana. Tegelberg teki kaksi hattutemppua kaudella 1994. Muut tähän pystyneet pelaajat ovat Jari Niemi (2000), Petteri Kaijasilta (2002), David Carlsson (2005) ja Paulus Roiha (2008), sekä Ismo Lius (1992) (3 kertaa). Tegelberg esiintyi Suomen A-maajoukkueessa 15 kertaa vuosina 1988–1992.
Tegelberg menehtyi 36-vuotiaana auto-onnettomuudessa talvella 2000.
VisiCalc
VisiCalc oli ensimmäinen henkilökohtaiselle tietokoneelle kehitetty taulukkolaskentaohjelma. Se oli aikansa "killer application", ja se vaikutti merkittävästi mikrotietokoneiden yleistymiseen yrityskäytössä.
VisiCalcin kehittivät Dan Bricklin ja Bob Frankston. Ensimmäinen versio julkaistiin Apple II:lle vuonna 1979, mutta myöhemmin ohjelmisto julkaistiin myös 8-bittisille Atari-koneille, Commodore PETille sekä IBM PC:lle.
Trust No One
Trust No One on Dave Navarron ensimmäinen sooloalbumi. Aiemmin muun muassa Jane's Addictionin, Nine Inch Nailsin ja Red Hot Chili Peppersin kanssa työskennellyt Navarro paitsi laulaa myös soittaa muun muassa kitaraa, bassoa ja pianoa levyllään. Levy julkaistiin Capitol Recordsin kautta 28. kesäkuuta 2001